Kabayatanna, malaksid iti inaldaw a panagagas dagiti Medical Personnel (Doktor, Nurse, Midwives, Dentist ken RN-Heals) iti Rural Health Unit-Cabugao ket maar-aramid ti panagtignay ti sanga ti serbisio ti Salun-at kadagiti 33 a barangay ti ili a Cabugao, Ilocos Sur iti inaldaw.
Kanaig daytoy, regular iti panagbisita dagiti pannakabagi ti Provincial Health Office ken iti Department of Health (DOH) iti RHU-Cabugao pakaseknan iti panangtarabayda kadagiti programa ti Community Health Team (CHT)-Kalusugan Pangkalahatan ken RH-Heals iti kada Barangay.
Naammuan pay iti Opisina ti RHU nga ar-aramiden dagiti pannakabagi ti CHT Team iti pagrebbenganda ket dagiti nagapuananda ket mapagkaykaysa iti reportda a maited iti RHU-Cabugao para iti pannakainayon ken pakaammuan ti Municipal Health Office (MHO-Cabugao) nga idauluan ni Dr. Bernardino P. De Gracia III, Municipal Health Officer iti kasasaad dagiti kakaduada ken pagdurdur-asan ti trabahoda iti benneg ti salun-at kadagiti barangay.
Dagitoy nga aksion ken inisiatiba ket gubuay iti napintas a koordinasion dagiti maseknan nga Opisina/Ahensia iti salinong ti LGU-Cabugao nga idauluan ni Mayor Edgardo ”Ediboy” S. Cobangbang, Jr. para iti agtultuloy a pannakaitandudo ti kasasaad ti salun-at dagiti umili ti Cabugao, Ilocos Sur. # (Web In-Action)
ilo_Latn ilo_Latn ilo_Latn ilo_Latn